Վիտալի Բուտերին

**Վիտալի Բուտերին** , ավելի հայտնի է որպես Վիտալիկ Բուտերին ռուս–կանադացի ծրագրավորող, «Bitcoin Magazine» տպագիր ամսագրի համահիմնադիր և նախկին խմբագիր,Ethereum նախագծի համահիմնադիր,  որի գաղափարի  համար նա արժանացել է Համաշխարհային տեխնոլոգիական մրցանակին 2014 թվականին՝ հաղթելով Facebook-ի հիմնադիր Մարկ Ցուկերբերգին և մյուս հավակնորդներին: Նա նաև շահեց 100,000 դոլլարի դրամաշնորհ՝ Thiel Fellowship («20 under 20») նախագիծը զարգացնելու համար։ Տիրապետում է ռուսերեն, անգլերեն և չինարեն լեզուներին։

## Կենսագրություն
Նա ծնվել է Ռուսաստանում, մեծացել է Կանադայում, որտեղ է տեղափոխվել  ծնողների հետ վեց տարեկան հասակում։

Վիտալիի հայրը՝ինֆորմատիկայի մասնագետ Դմիտրի Բուտերին է, որը տասը տարեկանից նրան խրախուսել է վիդեոխաղեր գրել։  Վիտալիկը իր առաջին համակարգիչը նվեր է ստացել հորից 4 տարեկանում։ Նա նաև որդուն ներկայացրեց բլոկչեյնի և կրիպտոարժույթների գաղափարները։  Մայրը՝ Նատալյա Ամելինը, մշակում է կրթական ծրագրեր բլոկչեյնի և կրիպտոարժույթների վերաբերյալ ամբողջ աշխարհի երիտասարդների համար։

Վիտալիկ Բուտերինը սկսել է հետաքրքրվել բիթքոյնով 2011 թվականին և նույն տարում հիմնել է «Bitcoin Magazine»ամսագիրը։ 2012 թվականին Bitcoin Magazine-ը սկսեց հրատարակվել որպես տպագիր հրատարակություն և դարձավ այդ թեմայով առաջին խոշոր տպագիր հրատարակությունը։  Նա ևս մտնում է  առաջին գրախոսվող գիտական ​​ամսագրի՝ Ledge-ի խմբագրական խորհրդի կազմի մեջ, որը նվիրված կրիպտոարժույթներին և հարակից թեմաներին: Նույն թվականին նա Իտալիայում Կանադայի կողմից մասնակցեց ինֆորմատիկայի հեղինակավոր IOI միջազգային օլիմպիադային և նվաճեց բրոնզե մեդալ։

2014 թվականին նա թողել է Վաթերլոյի համալսարանը՝ Ethereu-ի վրա աշխատելու համար։ Նույն թվականին նա տեղափոխվեց շվեյցարական Ցուգ քաղաք։ Մինչ Ethereum-ի վրա աշխատելը, նա նաև աշխատել է բիթքոյնի հետ կապված տարբեր բաց կոդով նախագծերի վրա։

2016 թվականի մայիսին նա առաջին անգամ եկավ Ռուսաստան՝ 2001 թվականին ծնողների հետ Կանադա տեղափոխվելուց հետո։ Այցի ընթացքում նա հանդիպել է ՌԴ նախարարների և Ռուսաստանի Դաշնության Կենտրոնական բանկի ներկայացուցիչների հետ։

2017 թվականին տեղափոխվել է Սինգապուր։ Նույն թվականին Վիտալիկ Բուտերինը ընդգրկվեց Forbes ամսագրի «30 Under 30» ցուցակում՝ «Ֆինանսներ» անվանակարգում և մտավ «40 ամենաազդեցիկ երիտասարդները մինչև 40 տարեկան» վարկանիշի լավագույն 10-յակը՝ ըստ Fortune ամսագրի, «Վեդոմոստի» թերթը նրան ճանաչել է տարվա մասնագետ, իսկ RBC-ն՝ տարվա հեռատես։

2018 թվականի նոյեմբերի 30-ին Վիտալիկ Բուտերինը ստացել է Բազելի համալսարանի պատվավոր դոկտորի կոչում։ Վիտալին Բիզնեսի և տնտեսագիտության ֆակուլտետի կողմից՝ Dies Academicus-ում՝ համալսարանի հիմնադրման ամենամյա տոնակատարության ժամանակ ստացել է պատվոգիր՝ բլոկչեյնի զարգացման ուղղությամբ կատարած աշխատանքի համար:

2021 թվականին դարձել է աշխարհի ամենաերիտասարդ կրիպտոմիլիարդատերը։ Ամերիկյան Forbes-ը Բուտերինի կարողությունը գնահատել է 1,3 միլիարդ դոլար և ընդգրկել նրան ամենանշանավոր նոր միլիարդատերերի ցուցակում։

2022 թվականի մարտին նա դարձավ «TIME» ամսագրի շապիկի դեմքը, որը պատմության մեջ առաջին անգամ թողարկվեց NFT տարբերակով։

2022 թվականի սեպտեմբերին Վիտալիկ Բուտերինը եկավ Կիև և մասնակցեց «UNIT.City» ինովացիոն այգում անցկացված «Web3» հաքաթոնին։

## Բարեգործություն
2017 թվականին նա 763,970 դոլար է նվիրաբերել  «Machine Intelligence Research Institute» ոչ առևտրային կազմակերպությանը։

2018 թվականի փետրվարի 10–ին Բուտերինը նվիրաբերել է100 ETH «Internet Archive» ոչ առևտրային կազմակերպությանը։ Գործարքն ավարտվելուն պես, նվիրատվությունը կազմում էր մոտ 1 միլիոն դոլար, այդ գումարը կրկնապատկվել է այն բանից հետո, երբ Pineapple Fund-ը հայտարարեց, որ կրկնապատկելու է  «Internet Archive» բոլոր նվիրատվությունները։

2021 թվականին 1 միլիարդ ԱՄՆ դոլար արժողությամբ 50,693,552,078,053 Shiba Inu մետաղադրամ է նվիրաբերվել Քովիդի դեմ պայքարի օգնության ֆոնդին։

2022 թվականին նա իր սեփական կրիպտոարժույթից 1500 մետաղադրամ է նվիրաբերել Unchain Ukraine հիմնադրամին, որը մարդասիրական օգնություն է տրամադրում ուկրաինացիներին։

2023 թվականին նա 227,000 դոլար է նվիրաբերել Թուրքիայում և Սիրիայում երկրաշարժից տուժածներին օգնելու համար։

2024 թվականին նա 543,000 ԱՄՆ դոլար է նվիրաբերել կենդանիների պաշտպանության կազմակերպություններին։

### Հետազոտություն
#### Մարդու կյանքի երկարացում
2018 թվականին Բուտերինը 2,4 միլիոն դոլար է նվիրաբերել «SENS» հետազոտական ​​հիմնադրամին՝ երիտասարդացման և մարդու կյանքի երկարացման համար կենսատեխնոլոգիայի հետազոտությունների համար։

2020 թվականին Վիտալիկ Բուտերինը Սեմ Բենքմեն-Ֆրիդի և Հասեբ Քուրեշիի հետ միասին 50000-ական դոլար նվիրաբերեցին SENS հետազոտական ​​հիմնադրամին։ Համատեղ նվիրատվության համար ընտրված կազմակերպությունը «Twitter»-ի օգտատերերի բաց քվեարկության արդյունքն էր։

## Գրքեր
* 
* 

## Կինո
2024 — «Վիտալիկ. Ethereum-ի պատմություն» (փաստավավերագրական ֆիլմ, ռեժիսոր՝ Զաք Ինգրաշի, Քրիս Թեմփլ)

## Ծանոթագրություններ
*

 
Կատեգորիա:21-րդ դարի կանադացիներ
Կատեգորիա:Գիտնականներ այբբենական կարգով
Կատեգորիա:Կանադացի գիտնականներ
Կատեգորիա:Կրիպտոարժույթներ
Կատեգորիա:Ռուս գիտնականներ
Կատեգորիա:Ռուս ծրագրավորողներ
Կատեգորիա:Ռուսաստանից արտագաղթածներ